Ինչևէ, մեր հայրենի օլիգարխների հայտարարագրերին սրտատրոփ սպասող լրագրողներն այս անգամ մեծագույն հիասթափություն են ապրելու: Բանն այն է, որ Բարձրաստիճան պաշտոնատար անձանց էթիկայի հանձնաժողովի պաշտոնական կայքն իր հայտարարագրով է պատվել Սամվել Ալեքսանյանը: Հայտարարագրին ծանոթանալուց հետո ցանկություն է առաջանում համազգային դրամահավաք կազմակերպել Սամվել Լինինդրիչի համար: Իսկ պատճառն էլ այն է, որ խեղճուկրակ Սամվել Ալեքսանյանը, ըստ պաշտոնական տեղեկագրի՝ մի կերպ ծայրը ծայրին է հասցնում 3,004,000.00 դրամով, ընդ որում՝ այդ գումարից 2,204,000.00-ը Ալեքսանյանի աշխատավարձն է: Միայն թե այդ դեպքում Ալեքսանյանը մոռացել է լուսավորել հանրությանը, թե որ եկամատներն են դրան դասել դոլարային միլիոնատերերի շարքը: Բանն այն է, որ Ալեքսանյանը հայտարարագրել է ընդհանուր առմամբ 8,100,000.00 ԱՄՆ դոլար: Ընդ որում՝ ստացվում է, որ մի կերպ ծայրը ծայրին հասցնող Ալեքսանյանի եկամուտները նախորդ տարվա համեմատ նույնիսկ նվազել են: Նախորդ տարի հայտարարագրած գումարը կազմում 19,100,040.00 դրամ: Իսկ դոլարով հայտարարագրած եկամուտների չափը անփոփոխ է մնացել, ինչը նույնպես զարմանալի է, քանի որ Սիթիների շահույթը պետք է որ դրական ազդեցություն ունենար Ալեքսանյանի ֆինանսական դրության վրա: